**Uzziņa par projektu Vadības komitejas sēdei**

05.05.2020.

|  |  |  |
| --- | --- | --- |
| № | Sniedzamā informācija | Informācija par projektu |
|  | Likumprojekts **“Grozījumi likumā “Par akcīzes nodokli””** |
|  | Projekta izstrādes nepieciešamības pamatojums | Ministru kabineta 2018.gada 18.decembra sēdes protokola Nr.60 9.§ “Noteikumu projekts “Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum”” 2.punkts, kas uzdod Finanšu ministrijai sagatavot grozījumus likumā “Par akcīzes nodokli” par pilnvarojumu Ministru kabinetam noteikt kārtību attiecībā uz darbībām ar patstāvīgās mazās alus darītavās saražoto alu, kam piemēro samazināto akcīzes nodokļa likmi.Ir saņemti priekšlikumi un darba procesā apzināti nepieciešamie grozījumi, lai vienkāršotu un uzlabotu uzņēmējdarbību ar akcīzes precēm. |
|  | Vadības darba plāna uzdevuma numurs un tā izpildes termiņš (ja nepieciešams) | 2020-DP-04-/78, izpildes termiņš 30.12.2020.2020-DP-04-/79, izpildes termiņš 30.12.2020.2020-DP-04-/80, izpildes termiņš 30.12.2020. |
|  | Projekta īss saturs | Ar likumprojektu ir paredzēts:1) papildināt pilnvarojumu Ministru kabinetam attiecībā uz patstāvīgām mazām alus darītavām, ietverot tajā arī kārtību, kādā Latvijas Republikā pārvieto patstāvīgās mazās alus darītavas saražoto alu, citas dalībvalsts patstāvīgās mazās alus darītavas saražoto alu, kas kalendāra gadā ievests Latvijas Republikā, un paredz nosacījumus, kad alus darītava nav uzskatāma par juridiski un saimnieciski neatkarīgu no citām alus darītavām;2) ka akcīzes nodokļa markas varēs iznīcināt, nenoņemot tās no akcīzes preču iepakojumiem, t.i., akcīzes preces varēs iznīcināt kopā ar akcīzes nodokļa markām;3) nodrošināt akcīzes nodokļa atbrīvojuma piemērošanā vienādu pieeju neharmonizētajām akcīzes precēm (piemērot akcīzes nodokļa atbrīvojumu elektroniskajās cigaretēs izmantojamiem šķidrumiem līdzīgi kā kafijai un bezalkoholiskajiem dzērieniem); 4) sakārtot jautājumu attiecībā uz naftas produktu kā atkritumu apriti;5) precizēt normas attiecībā uz akcīzes nodokļa piemērošanu dabasgāzei, ņemot vērā dabasgāzes brīvā tirgus nosacījumus;6) atcelt akcīzes nodokļa samaksas termiņu 180 dienas par saņemtajām akcīzes nodokļa markām, tādējādi maksājot akcīzes nodokli pēc faktiski marķēto preču vienību skaita, kas nodotas patēriņam vai laistas brīvā apgrozībā;7) normu saistībā ar labvēlīgu lēmumu attiecībā uz speciālās atļaujas (licences) izsniegšanu, pārreģistrāciju vai lēmumu par speciālās atļaujas (licences), tajā norādītās darbības vietas, darbības veida vai preču veidu anulēšanu, ja tie pieņemti uz nodokļu maksātāja iesnieguma pamata;8) ja reģistrēts saņēmējs un īslaicīgi reģistrēts saņēmējs ieved Latvijas Republikā ar akcīzes nodokļa markām marķējamas akcīzes preces, tām jābūt marķētām ar akcīzes nodokļa markām ievešanas brīdī;9) precizēt normas attiecībā uz akcīzes preču iznīcināšanu, vairs neparedzot kā obligātu nosacījumu, ka akcīzes preces iznīcina tikai Valsts ieņēmumu dienesta pārstāvja klātbūtnē;10) precizēt likuma 23.panta trešajā, devītajā un septiņpadsmitajā daļā akcīzes nodokļa samaksas termiņus saistībā ar vienotā konta ieviešanu attiecībā uz reģistrētu nosūtītāju un uz personu, kurai izsniegtā speciālā atļauja (licence) apstiprināta noliktavas turētāja darbībai ir zaudējusi spēku vai anulēta;11) ka, par akcīzes preču iztrūkumu Latvijas Republikā maksā ne tikai citas dalībvalsts apstiprināts noliktavas turētājs un reģistrēts nosūtītājs, bet arī persona, kas sniedz nodrošinājumu par no citas dalībvalsts uz  Latvijas Republiku pārvietotajām akcīzes precēm;12) precizēt 25.pantu attiecībā uz gadījumiem, kad neharmonizētas akcīzes preces izved uz citu dalībvalsti, papildinot tos ar nosacījumu, ka akcīzes preces ir saņemtas citā dalībvalstī. |
|  | Iespējamie risinājuma varianti (ja nepieciešams) | Nav. |
|  | Par projektu nosakāmā atbildīgā amatpersona | S.Āmare-Pilka, Netiešo nodokļu departamenta direktore. |
|  | Nosakāmais projekta sagatavotājs (ja nepieciešams) | G.Pužule, Netiešo nodokļu departamenta Muitas un akcīzes nodokļa nodaļas vadītājas vietniece. |
|  | Darba grupas vadītājs un iespējamais sastāvs (ja nepieciešams) | Darba grupu veidot nav nepieciešams. |
|  | Sabiedrības līdzdalība | Likumprojekts tiks nosūtīts viedokļa sniegšanai Latvijas Alkohola nozares asociācijai, Tabakas izstrādājumu ražotāju nacionālajai asociācijai un Bezdūmu nozares asociācijai, kā arī sabiedrība tiks informēta par likumprojektu, publicējot uzziņu Finanšu ministrijas mājas lapā. Sabiedrības pārstāvji viedokļus par likumprojektu var sniegt līdz 18.05.2020. |
|  | Ministrijas struktūrvienības un padotības iestādēm, ar kurām projekts jāsaskaņo | 1. Juridiskais departaments;
2. Valsts ieņēmumu dienests.
 |
|  | Nosūtīšanas saskaņošanai termiņš, saskaņošanas termiņš | 11.05.2020. (saskaņošanai paredzētas 2 nedēļas) |
|  | Prognozējamā projekta finansiālā ietekme uz valsts budžetu | Nav. |
|  | Tiesību akta ieviešanas kalendārais plāns | Noteikumu projekts tiks:1. izsludināts VSS – 25.06.2020.;
2. iesniegts Valsts kancelejā līdz 03.12.2020.
 |
|  | Politikas joma | Budžeta un finanšu politika. |
|  | Uzziņas sagatavotājs | G.Pužule, Netiešo nodokļu departamenta Muitas un akcīzes nodokļa nodaļas vadītājas vietniece, Tālrunis 67095521, e-pasts: Gunta.Puzule@fm.gov.lv  |
| Uzziņu iesniedza: I.Šņucins, valsts sekretāra vietnieks nodokļu, muitas un grāmatvedības jautājumosTālrunis 67095544, e-pasts: Ilmars.Snucins@fm.gov.lv Uzziņa iesniegta 29.04.2020. |